Nefren-d asteqsi-agi "Acu ak-tent tutlayin-agi? (Tantala n teɛrabt tazzayrit, tutlayt n teɛrabt taɣurbizt, tafransist, taglizit akked tmaziɣt)" iswi-nneɣ dagi akken n ad nwali d acu i d tamkant n yal tutlayt seg tutlayin-agi ɣer yimselɣuyen-nneɣ ladɣa tutlayt n tmaziɣt d temkat I teṭṭef gar-asent,nufa-d:  Tantala taɛrabt tazzayrit : aṭas n yimselɣuyen id-yennan d akken d tantala i ssemrasen deg uxxam, akked yimeddukkal d twacult yerna deg ubrib…atg  Tutlayt n teɛrabt taɣurbizt (tadeblant): amur ameqqran yerra-d d akken d tutlayt n lqurɛan akked tesreḍt…atg  Tafransist: mxalafent tririyin deg usteqsi-agi, yella win id-yennan d tutlayt n uxeddim, d tutlayt n uɣerbaz, d tutlayt n umehras, ssemrasen-tt aṭas di tmurt-nneɣ…atg  Taglizit: amur ameqqran seg-sen rran-d d akken d tutlayt n umaḍal, ad ttteḥwaǧeḍ anda ma truḥeḍ (di tmura n berra).